ఘంటా కర్ణుడికి అష్టాక్షరీ మంత్రం ఉపదేశించినట్టు.(నానుడి కథ) ౼ దార్ల బుజ్జిబాబు
'గుర్రాన్ని నీళ్ల దగ్గరకు తీసుకెళ్లగలం కానీ నీళ్లు తాగించలేం' . అలాగే 'చెవిటి వాని ముందు శంఖమూదినట్టు' ఇలాంటి సామెతే ఈ 'ఘంటా కర్ణుడికి అష్టాక్షరి మంత్రం ఉపదేశించినట్టు' నానుడి కూడా. మొండి వారి చేత వారికి ఇష్టం లేని పనిని చేయించలేము అనే భావాన్ని తెలియజేసేటప్పుడు ఈ నానుడిని వాడతారు. ఇప్పుడొస్తున్న ఆధునిక తెలుగులో ఇలాంటి పురాతన నానుడులు అరుదుగా కనిపిస్తున్నాయి. ఒకానొకప్పుడు ఈ నానుడి బాగా వాడినట్టు ప్రాచీన సాహిత్యంలో కనిపిస్తుంది. అసలు ఈ నానుడి ఎలా పుట్టిందో, దాని కథేంటో చూద్దాం.
పూర్వం కర్ణుడు అనే బ్రహ్మరాక్షసుడు ఉండేవాడు. వాడు శివ భక్తుడు. ఒకసారి శివుని గూర్చి ఘోరంగా తపస్సు చేసాడు. శివుడు ప్రత్యక్ష్యం కాగానే పిశాచ గణాలపై ఆధిపత్యం కావాలని కోరాడు. సరే అని వరం ఇచ్చాడు ఈశ్వరుడు. ఇంకేముంది బూత, ప్రేత, పిశాచాలను వెంటవేసుకుని అర్ధరాత్రుల్లో తిరగసాగాడు. కనిపించిన నరులు, జంతువుల పచ్చిమాంసాన్ని, పచ్చి రక్తాన్ని జుర్రుకోసాగాడు.
అతడికి విష్ణువు అంటే పడదు. ఆ పేరు వినటానికి కూడా ఇష్టపడడు. అందువల్ల విష్ణువు భక్తులను ఎక్కువగా తింటూ ఉండేవాడు. ఎవరినైన చంపి తినేటప్పుడు ఆ వ్యక్తి విష్ణు భక్తుడై ఆఖరిమాటగా 'నారాయణ' అంటాడేమోనని, ఆ మాటలు విన వలసి వస్తుందని, వినిపించకుండా చెవులకు గంటలు కట్టుకున్నాడు. అందువల్ల అతడికి ఘంటాకర్ణుడు అనే పేరు వచ్చింది. అలాంటి విష్ణు ద్వేషికి అష్టాక్షరీ మంత్రమైన 'ఓమ్.. నమో నారాయణ' మంత్రం ఉపదేశిస్తే ఎలా ఉంటుంది? ఫలితం ఉండదు కదా? ఆ మంత్రం ఉపదేశించే గురువు కోరి చావు తెచ్చుకోవడమే అవుతుంది కదా? ఈ లాంటి సాహసం ఎవరు చేయరు.
ఈ కథ ఆధారంగా ఈ నానుడి పుట్టింది. ఇలాంటి సందర్భాలు ఎదురైనప్పుడు. ఈ నానుడి వాడుతూ వుంటారు. ఇష్టంలేని వానికి ఆపనినే చేయమని చెబితే ఏమవుతుందో , చెప్పినా ప్రయోజనం ఉండదు.అని చెప్పాల్సి వచ్చినప్పుడు ఈ నానుడి ప్రయోగిస్తారు.
ghanta karnudiki ashtakshari mantram upadesinchinattu.(naanudi katha) u daarla bujjibabu
'gurranni neella daggaraku teesukellagalam cony neellu taginchalem' . alaage 'cheviti vaani mundu sankhamoodinattu' ilanti saamethe ee 'ghanta karnudiki ashtakshari mantram upadesinchinattu' naanudi kuudaa. mondi vaari chetha vaariki ishtam laeni panini cheyinchalemu ane bhaavaanni teliyajesetappudu ee naanudini vaadataaru. ippudostunna aadhunika telugulo ilanti puraatana naanudulu arudugaa kanipistunnaayi. okaanokappudu ee naanudi baga vaadinattu praacheena saahityamlo kanipistundi. asalu ee naanudi ela puttindo, daani kathento chuddam.
puurvam karnudu ane brahmaraakshasudu undevaadu. vaadu shiva bhaktudu. okasari shivuni goorchi ghoramgaa tapassu chesadu. shivudu pratyakshyam kagane pisaacha ganaalapai aadhipatyam kaavaalani koradu. sare ani varam ichadu eshwarudu. inkemundi bootha, pretha, pisaachaalanu ventavesukuni ardharaatrullo tiragasaagaadu. kanipinchina narulu, jantuvula pachimaamsaanni, pachi raktaanni jurrukosagadu.
atadiki vishnuvu ante padadu. aa paeru vinataaniki kuudaa ishtapadadu. anduvalla vishnuvu bhaktulanu ekkuvagaa tintuu undevaadu. evarinaina champi tinetappudu aa vyakti vishnu bhaktudai aakharimaatagaa 'narayana' antademonani, aa maatalu vina valasi vastundani, vinipinchakundaa chevulaku gantalu kattukunnadu. anduvalla atadiki ghantakarnudu ane paeru vachindi. alanti vishnu dweshiki ashtakshari mantramaina 'om.. namo narayana' mantram upadesiste ela untundi? phalitam undadu kada? aa mantram upadesinche guruvu kori chaavu techukovadame avutundi kada? ee lanti saahasam evaru cheyaru.
ee katha aadhaaramgaa ee naanudi puttindi. ilanti sandarbhaalu edurainappudu. ee naanudi vaadutuu vuntaaru. ishtamleni vaaniki aapanine cheyamani chebithe emavutundo , cheppina prayojanam undadu.ani cheppalsi vachinappudu ee naanudi prayogistaaru.